Návrh
Uznesenie vlády Slovenskej republiky
č. ...
z ...

k materiálu návrh na zefektívnenie účasti civilných expertov v aktivitách krízového manažmentu mimo územia Slovenskej republiky  

Číslo materiálu: |
Predkladateľ: | minister zahraničných vecí Slovenskej republiky
Vláda

A. 	súhlasí 
 
A. 1. 	s návrhom na zefektívnenie účasti civilných expertov v aktivitách krízového manažmentu mimo územia Slovenskej republiky

B. 	ukladá 
ministrovi zahraničných vecí 
B. 1. 	vytvoriť nový medzirezortný program pre účely vysielania civilných expertov do aktivít krízového manažmentu mimo územia Slovenskej republiky 
do 31. marca 2010

ministrovi zahraničných vecí  
B. 2. 	v rámci tvorby rozpočtu verejnej správy na roky 2011 až 2013 uplatňovať vyčlenenie finančných prostriedkov pre účely vysielania civilných expertov do aktivít krízového manažmentu mimo územia Slovenskej republiky za všetkých účastníkov medzirezortného programu 
do 30. apríla 2010

podpredsedovi vlády a ministrovi vnútra, podpredsedníčke vlády a ministerke spravodlivosti, ministrovi financií, ministrovi obrany, generálnemu prokurátorovi 
B. 3. 	spolupracovať pri vytvorení medzirezortného programu pre účely vysielania civilných expertov do aktivít krízového manažmentu mimo územia Slovenskej republiky 
do 31. marca 2010

ministrovi zahraničných vecí, v spolupráci s podpredsedom vlády a ministrom vnútra, podpredsedníčkou vlády a ministerkou spravodlivosti, ministrom financií, ministerkou práce, sociálnych vecí a rodiny, ministrom obrany 
B. 4. 	predložiť na rokovanie vlády Slovenskej republiky návrh zákona, ktorý upraví vysielanie civilných expertov do aktivít krízového manažmentu mimo územia Slovenskej republiky 
do 31. októbra 2010

C. 	mení 
 
C. 1. 	názov úlohy č. 11/6 Plánu práce vlády Slovenskej republiky na rok 2009 schváleného uznesením č. 61/2009 z 21. januára 2009 takto: "Návrh na zefektívnenie účasti civilných expertov na aktivitách krízového manažmentu mimo územia Slovenskej republiky"

Vykonajú:

minister zahraničných vecí 
podpredseda vlády a minister vnútra 
podpredsedníčka vlády a ministerka spravodlivosti 
minister financií 
minister obrany 
generálny prokurátor